Publication: Magyar Közlöny
Issue: MK-2000-65 (Year: 2000, Number: 65)
Era: 1990-2004
Section: „Az állományátruházás során a Polgári Törvénykönyvről szóló 1959. évi IV. törvény (a továbbiakban: Ptk.) tartozásátvállalásra vonatkozó szabályait kell alkalmazni azzal az eltéréssel, hogy az állományátruházáshoz nem szükséges a biztosítottak, szerződő felek hozzájárulása.”
Paragraph Index: 594

(2) A Bit. 58. §-ának (4) bekezdése helyébe a következő rendelkezés lép: „(4) A szerződésállományt átvevő biztosító — az engedélyező határozat kézhezvételétől (amennyiben pedig biztosítók egyesüléséről van szó, úgy a cégbírósági, vagy megyei (fővárosi) bírósági nyilvántartásba való bejegyzéstől) számított harminc napon belül — írásban köteles az átadásról minden érintett szerződő felet értesíteni. A szerződő fél az értesítés kézhezvételétől számított harminc napon belül az átvevő biztosítóhoz intézett írásbeli nyilatkozatával a szerződését — harminc napra — felmondhatja.”

Source: https://magyarkozlony.hu/hivatalos-lapok/565ecd1d182059a6fae3b93f55a7a48414baad4d/dokumentumok/b402248e93441f229383a9dacfd4f470081704b9/letoltes